rlitschk/wikidir huggingface dataset:
Eugene „Gene“ Krupa (* 15. Januar 1909 in Chicago, Illinois; † 16. Oktober 1973 in Yonkers, New York) weer en för sien energieladend Speel berühmt US-amerikaansch Jazz- un Big-Band-Slagtüüchspeler un Orchesterleiter. Hüm is dat to verdanken, dat lang Drum-Soli populär wurrn. He gellt as de eerste groot Star an’t Slagtüüch. Krupa fung mit elf Johren an, Slagtüüch to spelen. All 1921 speel he as Uthülp in en Band, de in de Sömmermaanden in Wisconsin uptreden de. Up de High School früenn he sück mit de Liddmaaten vun de Austin High School Gang, Jimmy McPartland, Frank Teschemacher, Bud Freeman un Jim Lanigan an, de later ok up sien eerste Upnahmen mitspeelt hebbt. 1924/25 hett he dat St. Joseph's Priesterseminar in Reusselaer, Indiana besöcht, is aber ok weer vör de Tiet nah Wisconsin torüchgahn. Bi Roy Knapp, Al Silverman und Ed Straight nehm he af 1925 Slagtüüchünnerricht. 1927 wurr he Liddmaat vun de Grupp Thelma Terry and Her Playboys. In dat sülvig Johr debüteer he bi Inspeelungen mit de Chicago Rhythm Kings un bi Eddie Condon/Red McKenzie Chicagoans, wo he för Dave Tough insprungen weer un as eerst Slagtüüchspeler in’ Jazz en Basstrummel insett. Nah wiederen Statschonen bi Joe Kayser, Leo Shukin
Pisa is en italienische Universitätsstadt un de Hööftstadt vun de Provinz Pisa in de Toskana. De Stadt hett 90.000 Inwahners un binah de Hälft darvan sünd Studenten. De Stadt is vunwegen den Arnostroom updeelt in twee Hälften. De ole Ooltstadt in’n Norden vun den Stroom mit den scheven Toorn un den nee Ooltstadt in’n Süden, wo ok de Hööftbahnhoff liggen deit. Dat Wahrteken vun Pisa is de weltberöhmte 55 m hoge Scheve Toorn, de to den Doom höört. He stell sik al bi den Bo vör 700 Jahren schraag un hangt vundaag söss Meter över. De beröhmteste Professer an de Universität Pisa weer de Astronom un Physiker Galileo Galilei (1554-1642). De Ooltstadt vun Pisa liggt hüdigendags dor an dat rechte Öwer vun den Arno-Stroom, wo in de Antike de Stadt Pisae liggen dö. To'n eersten Mal in de Geschicht warrt düsse Oort nömmt, as in dat Johr 225 v. Chr. een röömsche Armee vun Sardinien ut hier an Land güng. Dormals weer de Haben vun de Stadt an de Münnen vun een süüdlich Arm vun den Arnostroom, in'n Noorden vun Livorno. Pisae weer wichtig, vunwegen dat se an de Küstenstraat Via Aemilia liggen dö un as Festung de Grenz nah
Arjen Robben (* 23. Januar 1984 in Bedum, Provinz Grunnen) is en Footballspeler ut de Nedderlannen. Totieds steiht he in Deensten bi den FC Bayern München. Robben is in de Jöögd bi sien Heimatvereen VV Bedum anfungen. Man al mit 12 Johre hett he wesselt na'n FC Groningen. Mit 16 Johren hett he sien eerst Speel in de Ehrendivischoon speelt. Dat weer an'n 3. Dezember 2000, as he in dat Butenspeel bi den RKC Waalwijk in de 77. Minuut inwesselt wurrn is. Denn hett he in de dore Speeltied noch 17 Mol up'n Platz stahn un dor twee Dore bi schaten. In de neegste Speeltied is he Stammspeler wurrn un hett in 28 Speele sess Dore maakt. To de Saison 2002/2003 is he na den PSV Eindhoven gahn. Ok dor hett he sik dörsetten konnt un in 33 Speele 12 mol drapen. In de Speeltied is he mit Eindhoven ok nedderlannschen Meester wurrn. Nadem he noch een Johr in Eindhoven bleven weer, hool de russische Ööl-Milliardär Roman Abramowitsch Robben to den Premier-League-Club FC Chelsea. An'n Anfang vun de dore Speeltied konn Robben lang nich mitspelen, man denn hett he dor in dat eerste Johr doch noch 18 Speele in'e Liga
Albert Aloysius Casey, genannt Al Casey, (* 15. September 1915 in Louisville, Kentucky; † 11. September 2005) weer en US-amerikanischer Jazzgitarrist. Casey kreeg anfangs Ünnerricht up de Violine un speel Ukulele, ehe he sien eegentlich Instrument - de Gitarr – för sück opdeckte un erlernt hett. He speel van 1934 bit 1943 mit Fats Waller in de sien Bands, un he is de eenzig Gitarrist mit de "Fats" Upnahmen makt hett. Dorneben musizeer he noch bi Teddy Wilson, Mezz Mezzrow, Lionel Hampton, Coleman Hawkins, Earl Hines, Mildred Bailey, Billie Holiday (bit 1944), Louis Armstrong un Benny Carter (1946). Weer he up de Schallplatten vun Fats Waller noch immer up de akustisch Gitarr to hörn, so hett he af de 1940er Johren blots noch de elektrisch verstarkt Variante vun dat Instrument bruukt. Siet 1981 weer Casey Liddmaat in de Harlem Blues & Jazz Band, de besünners in Europa Spood harr un dor faken tourt is. Över de Johren geev dat in disse Band immer weer nee Besetten, aber Casey bleev noch as Över-80-Jöhriger ständig Liddmaat vun disse Combo, to de in de laat 1990er Johren ok de Rhythm-and-Blues-Tenorsaxophonist Bubba Brooks hörr. Anner Musiker in disse Band weern Al Vollmer, Clyde Bernhardt,
De OHB Technology AG (Orbitale Hochtechnologie Bremen) is en Holding, de sik mit Ruum- un Luftfohrt befaten deit. Se sitt in Bremen un is an de Börse noteert. Geschäftstwiege sünd Telematik & Satellit, Ruumfohrt & Sekerheit, Lasten un Wetenschop, Internatschonale Ruumfohrt un Ruumtransport, dorto Aerospace Strukturen. För de enkelten Geschäftstwiege hett OHB en Reeg vun Dochterunnernehmen. . An meisten bekannt vun düsse is woll de „OHB-System“, de Satelliten un annere Saken för de Ruumfohrt herstellen deit.. OHB kann so bi den Bo vun Satelliten de ganze Keed anbeden, wo Geld mit verdeent warrt: De Satelliten weert in den Bedriev plaant, vöranbröcht, boot un unnerholen. Ok de Daten weert lever un verarbeit’. Up den Markt för Lüttsatelliten is dat Unnernehmen mit siene Dochterunnernehmen ganz vörnweg in Europa. Up düt Feld is dat Unnernehmen al sinds 1985 togange. Dormols hett dat noch „Otto Hydraulik Bremen GmbH“ heten. Mit de gröttsten Saken, de bi OHB maakt weert, sünd de Kommuniukatschoonssatelliten-Plattform Small Geo un de eersten 14 Galileo-Satelliten. Annere Saken, wo de Bedriev sik mit befaat un wo he bi mitmaakt, sünd: BremSat ABRIXAS Bird-RUBIN Harmony (Node 2) Tranquility (Node 3) Spacelab Columbus (Ruumlabor) ATV European Physiology Modules In de Telematik befaat sik dat
Manny Albam, eegentlich Emmanuel Albam (* 24. Juni 1922 in Samaná, Dominikaansch Republik; † 2. Oktober 2001 in Croton-on-Hudson, New York) weer en Jazz-Baritonsaxophonist, Bandleader un Arrangeur. Albam keem all as Kind nah New York, hett de High School in New York City besöcht un fung 1940 up dat Altsaxophon an, bevör he to dat Bariton wessel. In de 1940er Johren hett he u. a. bi Muggsy Spanier (1941), Bob Chester (1942), Georgie Auld (1942 bit 1945), Boyd Raeburn, Bobby Sherwood, Sam Donahue (1947), Herbie Fields un Charlie Barnet (1948/49) arbeit. He tendeer mehr to’n Swing un Bebop un hett af 1950 as Arrangeur för Big Band-Leader as Count Basie, Stan Kenton oder Woody Herman as ok en groot Tall vun lütt Jazz-Formationen, as vun Terry Gibbs arbeit. In de 1950er Johren nehm he en Rieg vun Alben up; de beid bekannsten weern The Jazz Greats of Our Time, Vol. 1 & 2 mit Nick Travis, Art Farmer, Conte Candoli, Jack Sheldon, Harry Sweets Edison, Charlie Mariano, Bill Holman, Richie Kamuca, Pepper Adams, Gerry Mulligan, Hank Jones, Shelly Manne, de jeweils bi twee Sessions in New York un Los Angeles entstunnen. Upsehn hett he Enn’ vun de 1950er Johren mit
Star Trek: Deep Space Nine, kort ok DS9, is en US-amerikaansche Science-Fiction-Reeg, de 1993 in de USA in’t Feernsehn kamen is. Dat is de drüdde Feernsehreeg – wenn een mol de Tekentrick-Reeg buten vör lett, de ahn Spood lopen is – ut dat Star-Trek-Universum, dat Gene Roddenberry sik inst utdacht hett. De Reeg lööp bit 1999 und ümfaat 176 Episoden, de Begeevnissen ründüm de Ruumstatschoon Deep Space Nine. Deep Space Nine stellt sik anners dor, as een dat vun de Star-Trek-Regen dorför gewohnt weer: Se is de eerste, de nich op en Ruumschipp speelt, un de Inholt warrt dorüm vun en folgen- un staffelövergriepen Rahmengeschicht bestimmt. Eenige vun de Themen, de in fröhere Regen behannelt worrn sünd, blievt in disse Reeg buten vör. Se befaat sik tomeist mit de Rebeden Krieg, Politik un Religion. De Reeg speelt op de Ruumsstatschoon Deep Space Nine. Disse Statschoon weer vörmols vun de Cardassianer to’n Bargbo bruukt, as se noch den Planeten Bajor besett hollen un ünnerdrückt hebbt. Dormols harr se noch den Naam „Terok Nor“ un stünn ünner dat Regeer vun Gul Dukat. To Anfang vun de Reeg befinnt sik de Statschoon noch in’n Orbit üm Bajor un warrt vun Commander Benjamin Sisko,
Telematik (tohopenföögt ut Telekommunikatschoon un Informatik) is en Technologie, wo de beiden Technologie-Twiege Telekommunikatschoon un Informatik in tohopenarbeiden doot. Mit de Telematik weert also de Informatschonen vun tominnst twee Informatschoonssysteme tohopenknütt. En sunnerliche Datenverarbeitung un en System vun de Telekommunikatschoon hölpt dor to. Dat Woort „Telematik“ is vun Nora un Minc 1978 bi ehre Studie över de Infortmatschoonssellschop to’n eersten Mol bruukt wurrn. To de Feller, de vun de Telematik beackert weert, höört Reknernetten, as dat Internet, Telefon- un Mobilfunknetten. Unner annern weert ok düsse Spezialfeller vun de Telematik unner’n Ploog nahmen: Verkehrstelematik Flottenmanagement Huus-Management (Facility Management) Feernwarken E-Commerce Gesundheitstelematik/Telemedizin (E-Health) Bildungstelematik (E-Learning) Sekerheitstelematik Dor warrt bit up den hüdigen Dag um streden, of de Telematik en egen Fack is, oder of datt man bloß en Twieg vun de Informatik vörstellen deit. 1998 is de düütsche Telematiksellschop „TelematicsPro e. V.“ grünnt wurrn (Hüdigendags 125 Unnernehmen as Liddmaat). Se hett sik vörnahmen, de Telematik bekannt to maken un unner de Arms to griepen. En Studiengang Telematik gifft dat sinds 1985 an de Technische Universität Graz in Öösterriek (an’n Anfang en 10-Semester-Diplomstudium, hüdigendags updeelt in 6 Semester Bachelor- un 4 Semester Masterstudium. To düt Studium höört Deele vun de Informatik un ok
Verkehrstelematik (internatschonal ok Intelligent Transport Systems (ITS) is de Bruuk un dat Anwennen vun Telematik för den Verkehr. Verkehrstelematik hett to doon mit jede Aart vun Fohrtüüge, mit de Lüde, de dor in sünd, mit de Göder, de dor in losschickt un annahmen weert un mit dat Bearbeiden un Dorstellen vun Daten in en Fohrtüüg. De Verkehrstelematik hölpt dor to, den Stratenverkehr, den Spoorwegverkehr, den Seeverkehr un den Luftverkehr to koordineern. In en Definitschoon heet dat: Verkehrstelematik (ITS) meent dat Togriepen up un dat Tostüern, Bearbeiden un Bruken vun Daten, de mit den Verkehr to kriegen hefft, üm dor Informatschoon över den Verkehr to kriegen un em up'e Reeg to bringen un to stüern. Dor weert Technologien in de Twiege Informatschoon un Kommunikatschoon bi bruukt. De Verkehrspolitik luert dor up, datt de Verkehrstelematik hölpen kann, de Probleme vun den Verkehr vun'n Disch to kriegen. De ganze Verkehr schall dor effizienter, ökologischer un ok sekerer mit afwickelt weern. De Infrastruktur, de al dor is, schall beter bruukt weern un all, de in'n Verkehr unnerwegens sünd, schöllt mit Hölp vun de Verkehrstelematik rundum Bescheed kriegen över allens, wat jem unnerwegens angeiht. So schall de Verkehr akraat un seker stüert weern. In den
Georg Julius Berling, ok Georg Berling (* 30. Mai 1817 in Altenkirchen (Rügen); † 16. Juni 1873 in Anklam) weer en düütschen Dokter un plattdüütsch Dichter. Georg Berling wurr nah de Dood vun sien Vader af 1823 vun sien Unkel, den Paster Sellin in Blesewitz uptrucken. He hett de Böverstufen vun de Gymnasien in Friedland (Mekelnborg) un Griepswohld besöcht. Dornah studeer he an de Universitäten Griepswohld un Jena Medizin. Sien Doktertitel kreeg he in’ November 1842 in Griepswohld. Dornah hett he sück in Anklam as Huusdokter nedderlaaten un bleev dor bit to sien Dood.. Georg Berling hett plattdüütsch Gedichte in en tweebändig Wark verapenlicht. Lustig un Trurig as't jerer hewn will. Eine Sammlung plattdeutscher Gedichte in Neupommerscher Mundart. Heft 1: Dietze, Anklam 1860. Heft 2: Dietze, Anklam 1861. Neue Ausg. u. d. T. Lustig un trurig : plattdeutsche Gedichte, bes. von Karl Theodor Gaedertz. Berlin : Klönne, 1884. Der practische Thier-Ausstopfer (Taxidermist), oder gründliche Anweisung, Säugethiere, Vögel, Amphibien, Fische und Schaalthiere nach einer neuen Methode ... auszustopfen ... : ein Leitfaden zum Selbstunterrichte ... Berlin : Schotte, 1861. List vun plattdüütschen Schrievers Berling, Georg. In: Grete Grewolls: Wer war wer in Mecklenburg-Vorpommern? Ein Personenlexikon. Edition Temmen, Bremen 1995, ISBN 3-86108-282-9,
Everardus „Edu“ Snethlage (* 9. Mai 1886 in Ngawi; † 12. Januar 1941 in Medan, Nordsumatra) weer en nedderlannsch Footballspeler. He hett van 1907 bit 1909 elf Lännerspelen un hett teihn Doren schaaten. Twee vun sien Lännerspelen weern bi de Olympisch Sömmerspelen 1908 in London; het hett dorbi in dat White City Stadium in dat Speel um de Bronzemedaille tegen Schweden in de 58. Minüüt to’n 2:0-Endstand dat Door schaaten. Profil bi voetballstats.nl (nedderlannsch) Snethlage bi SportsReverence
Kenny Barron (* 9. Juni 1943 in Philadelphia, Pennsylvania) is en US-amerikaansch Jazz-Pianist un Komponist. Sien professionell Karriere fung 1957 in de Band vun Mel Melvin an, in de ok sien Bröer Bill speel. Nahdem he 1959 nah New York umtrucken weer, speel he eerst mit Philly Joe Jones, denn mit Yusef Lateef, James Moody un Lee Morgan. Lateef harr – as Barron sülvst seggt – en grooten Infloot up sien Improvisationswies. 1961 wurr he vun Lou Donaldson engageert, um twee Johr later to Dizzy Gillespies Quintett to wesseln, wo he Nahfolger vun Lalo Schifrin wurr. Nah en Europa-Tournee wessel he to Freddie Hubbard un speel dornah ünner annern mit Jimmy Owens, Joe Henderson, Esther Marrow, Milt Jackson, Stanley Turrentine un Stan Getz. 1970 steeg Barron weer bi Yusef Lateef in. 1973 entstunn dat Album Sunset to Dawn för Muse Records. 1981 hett he de Grupp Sphere grünnd mit Charlie Rouse (later ersett för Gary Bartz). Barron weer mehrfak för den Grammy nomineert, ünner annern för People Time (mit Stan Getz), Sambao, Night and the City (mit Charlie Haden), Wanton Spirit (mit Charlie Haden un Roy Haynes) un Spirit Song. He kreeg all veer mal in Folg de Utteknung as
Paul Adrien Maurice Dirac (* 8. August 1902 in Bristol; † 20. Oktober 1984 in Tallahassee) weer en britischer Physiker, Nobelpriesdräger un Mitbegrünner vun de Quantenphysik. He weer van 1932 bit 1969 Perfesser vun den Lucasschen Lehrstohl för Mathematik an de Universität Cambridge. Dornah weer he an de Florida State University in Tallahassee in Florida tätig. 1933 kreeg he tosommen mit Erwin Schrödinger den Nobelpries för Physik. The Principles of Quantum Mechanics, Oxford: Oxford University Press, 1958, ISBN 0-19-852011-5 (zuerst 1930, ab 3.Auflage 1947 bra-ket Notation, 4.Aufl.1957) Lectures on quantum mechanics 1966 General Theory of Relativity, Princeton: Landmarks in Physics, 1996, ISBN 0-691-01146-X (zuerst 1975) Directions in physics, 1978 (Vorlesungen Australien 1975) Dalitz (Hrsg.) Collected Works of P.A.M.Dirac (1924-1938), Cambridge 1996 Eenig Upsatzen: Proceedings of the Royal Society Bd.109, 1925, S.642 (Zusammenhang klassischer Poisson-Brackett mit quantenmechanischer Kommutator) Physical interpretation of quantum dynamics, Proceedings of the Royal Society, Bd.113, 1927, S.621 (Transformationstheorie, seine allgemeine Formulierung der Quantenmechanik) On the theory of quantum mechanics, Proceedings of the Royal Society Bd.112, 1926, 661 (Fermi-Dirac und Bose-Statistik) Quantum theory of emission and absorption of radiation (zweite Quantisierung, Grundlagen Quantenfeldtheorie), online hier:[1] The quantum theory of the electron, Proceedings or the Royal Society Bd.117, 1928,
Ravenna is ene noorditalienische Provinz-Hööftstadt in de Romagna. Se hett 159.057 Inwahner (Stand 31. Dezember 2016) up en Flach van 652 km². Fröher weer de Stadt en Haven an de Adria, vundaag is se dör de Answemmungen 11 km vun't Meer afgelegen. Ravenna is ene von de bedüdensten Kunststäder in Italien, hett vele ooltchristliche Mosaikkunstwarken un weertvulle Malereen uptowiesen. Besunnere Bowarken sünd dat Baptisterium, de Graffkapell van Galla Placidia, San Vitale, Sant Apollinare un dat Graffmaal van Theoderich mit de Kuppel, de enen Dörmeter van 11 m hett un ut enen eenzigen Steen formt woorn is.
Robert Marshall „Bobby“ Rosengarden (* 23. April 1924 in Elgin (Illinois); † 27. Februar 2007 in Sarasota (Florida)) weer en US-amerikaansch Jazzslatüüchspeler un Studiomusiker. De ok in traditionellen Stilberieken verseert Drummer teken sück dör en bi tallriek Plattenupnahmen bewährt Hör- un Reaktionsfähigkeit as ideal Begleiter ut. Rosengarden stammt ut en Musikerfamilie un harr vun dat fievte Levensjohr an in Chicago Privatünnerricht (deelwies gemeensam mit Louie Bellson) bi Roy Knapp. Nah sien Studium 1942/43 an de University of Michigan hett he bit 1946 sien Militärdeenst in Armybands afleist. Dornah arbeit he in New York City bi Charlie Spivak, Raymond Scott un Skitch Henderson, um af 1949 as Studiomusiker to arbeiten. Van 1949 bit 1968 weer he bi de NBC beschäftigt, um van 1969 bit 1974 bi ABC as Baas vun de Band in de Dick Cavett Show to arbeiten. He weer ok an de Steve Allen Show, de Ernie Kovacs Show, Sing Along With Mitch un Johnny Carsons Tonight Show bedeeligt. Bi Upnahmen un Live-Sendungen weer he Partner vun Musiker ut all Richtungen, dorünner in de eerste Phase ok faken mit Arturo Toscanini. In de Upnahmestudios hett he so ünnerscheedlich Künstler as Duke Ellington, Billie Holiday, Benny Goodman/Igor Strawinsky (Ebony Concerto),
De International Tennis Hall of Fame is en Tennismuseum in’t Newport Casino in Newport, Rhode Island, USA. In de Hall of Fame wurrn prominente Persönlichkeiten un Speler ut de Tenniswelt verewigt. Se wurr 1954 vun James Van Alen, de den Tie-Break utfunnen hett, grünnd un is dat gröttste Tennismuseum vun de Welt. De eersten Liddmaaten wurrn 1955 upnommen. Bit hüüd (2018) sünd 252 Personen ut 19 Länner upnommen wurrn. Dorünner befinnen sück söss ut Düütschland: Gottfried von Cramm (postum upnommen 1977), Boris Becker (2003), Steffi Graf (2004), Hans Nüsslein (postum upnommen 2006), Hilde Sperling (postum upnommen 2013) un Michael Stich (2018). Siet 2010 wurrn ok Rullstohltennisspeler bi de Wahl mit inbetrucken. 1955: (7) Richard Sears, James Dwight, Henry Slocum, Oliver Campbell, Robert Wrenn, Malcolm Whitman, Joseph Clark 1956: (13) William Clothier, Dwight Filley Davis, Holcombe Ward, May Sutton, William Larned, Beals Coleman Wright 1957: (17) Mary Kendall Browne, Maurice McLoughlin, Hazel Hotchkiss Wightman, Richard Williams 1958: (21) Bill Johnston, Molla Mallory, Lindley Murray, Maud Barger-Wallach 1959: (23) Bill Tilden, Helen Wills Moody 1960: (23) — 1961: (28) Fred Alexander, Malcolm Chace, Harold Hackett, Frank Hunter, Vincent Richards 1962: (31) John Doeg, Ellsworth Vines, Helen Hull Jacobs 1963: (35) Wilmer Allison,
En (künstlichen) Satellit (lat. Trabant, Hölpsmann, Deener) is in de Ruumfohrt en Fleger, de um en Steern oder anners en Objekt in’n Himmel umto flegen deit. Wenn he dor in en Krink oder in en Ellipse siene Runnen maakt, denn so is dat dor up afsehn, dat he för de Wetenschop, för de Weertschop oder för dat Militär en Winnst upbringt. Satelliten, de um de Eer umto fleegt, weert „Eerdsatelliten“ nömmt. För künstliche Satelliten, de annerwegens umto flegen doot, as um de Eer, gifft dat den Naam Orbiter. Up de annere Siete gifft dat ok de natüürlichen Satelliten, de anners ok as „Maand“ oder as „Trabanten“ betekent weert. Künstliche Satelliten, de ut en Bahn um de Eer rüm rutscheest un in den Ruum twuschen de Planeten fleegt, könnt ok „künstliche Planetoiden“ nömmt weern (kiek bi Ruumsonde). En Fleger, de um de Sunne umto flegen deit, warrt hen un wenn „Sunnensatellit“ nömmt. De NASA ut de USA hett bekannt maakt, datt an’n 31. Mai 1969 um un bi 1.950 Objekte ut de Eer in’n Weltruum ween sünd. 1.889 vun jem sünd um de Eer rümsuust, 17 sünd in en Ellipse um de Eer flagen und 38 weern up en Bahn um
Satellit (von latiensch satelles „Trabant, Hölpsmann, Deener“, engelsch satellite) betekent Satellit, künstlichen Ruumfleger, de up en faste Bahn um en Steern oder Planeten umto suust, Satellit, natüürlichen Trabanten, de um en Planeten up en faste Bahn umto susen deit, Satellit, Endafsnitt an den korten Haken vun en Chromosom, Satellit, in de Biologie en unsülvstännigen Virus. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Diego Ortiz (* um 1510, annere seggt 1525 in Toledo; † um 1570 in Neapel) is en spaanschen Komponisten ween. Vun 1553 af an hett he an den Hoff vun de Viezkönige vun Neapel in dat Königriek Neapel sien Arbeit maakt. Fernando Álvarez de Toledo, 3. Hartog vun Alba, hett em to sien Kapellmeester (Maestro de Capilla) beropen. Ok unner den sien Nafolger Pedro Afán de Ribera steiht he 1565 up düssen Posten. He hett en Hümpel Karkenmusik rutgahn laten. Dat sünd de Musices liber primus (Venedig 1565) ween. Denn hett he sik noch in en Book utlaten över den besunnern Weert vun dat Spelen vun de Viola da Gamba: Tratado de Glosas sobre cláusulas y Otros Géneros de Puntos en La Música de Violones (Rom 1553). Düt Wark is en ganz afsunnerlichen Born för de Renaissancemusik, sunnerlich, wie dormols Ornamente anbröcht wurrn sünd. Ok över de Improvisatschoon in düsse Tied kann een dor veel ut lehren. Siene Technik hett to den engelschen divisions on a ground un to den Viola-bastarda- Stil föhrt, de ut de Improvisatschoon leven dö. Trattado de Glosas (Rom 1553). Rutg. vun Annette Otterstedt. Översett vun Hans Reiners. Bärenreiter, Kassel 2003, ISBN 3-7618-1594-8. (Hoochdüütsch) Diego Ortiz.
Giovanni Bassano (* um 1558; † 17. August 1617) is en Musiker un Komponist ut Italien ween. He hett in de Tied an de Grenz twuschen Renaissance un Barock to de „School vun Venedig“ tohöört. Sien Arbeit weer dor so wat as en Slötel för, wie dat mit de Instrumenten-Musik an den Markusdom in Venedig wietergahn dö. He hett en Schrift torüch laten, wo he nipp un nau in över de Kunst vun de Ornamentik in de Musik schreven hett. Dat Book is hüdigendags en sunnerlichen Born för dat Upföhren vun Ole Musik wurrn. Nich bekannt is, of he en Verwandten vun de Musikerfamilie Bassano ween is. Över Bassano siene eersten Johre is nix bekannt. Toeerst is he 1576 updükert as Instrumentenspeeler an San Marco in Venedig. Dor hett sik dat slank rümsnackt, datt he een vun de besten Instrumentenspeelers in Venedig weer. Um 1585 hett he siene eerste Schrift Ricercate, passagi et cadentie rutgahn laten. Dor hett he sik wietlöftig un ganz akraat dor över utlaten, wie bi dat Ümsetten vun Vokalmusik de Instrumentenstimmen mit Ornamenten up to smücken sünd. In dat sülvige Johr is he Schoolmeester in en Seminar wurrn, dat to'n Markusdom tohhöörn dö. 1601 is he
Buck Washington (* 16. Oktober 1903 in Louisville (Kentucky) als Ford Lee Washington; † 31. Januar 1955 in New York City) weer en US-amerikaansch Jazz- Pianist, Singer un Danzer. Buck Washington stunn all as Kind as Danzer up de Bühne un sien Karriere fung 1917 as Partner vun den Danzer John W. Sublett („Bubbles“). De beid weern gemeensam dat Team Buck & Bubbles un sünd in Theater un in’ Vaudeville uptreden. Se hebbt in de 1930er Johren tosommen in Europa tourt un harrn Uptreden in verscheeden Films as Cabin in the Sky un A Song Is Born. In de 30ern erwurb sück Washington en Reputation as vun Earl Hines beeinfloot Pianist un nehm Schallplatten mit Louis Armstrong up, as 1930 en Trompeten-Piano-Duett vun „Dear Old Southland“ un mit Armstrongs Orchester „My Sweet“. 1933 wark he bi de letzt Upnahmensession vun de Bluessingerin Bessie Smith mit un nehm 1934 Duos mit Coleman Hawkins up („I Ain't Got Nobody“, „It Sends Me“ un „On the Sunny Side of the Street“). In dat Johr speel he ok en Klaveer-Solo in („Old Fashioned Love“). Buck & Bubbles hebbt 1933 un 1936 mehrere Titel in’ Duo upnommen, 1936 ok veer Songs mit Bandbegleitung. 1953 hebbt